–v oddelku, ki zagotavlja podporo operacijam skupne zunanje in varnostne politike (SZVP) / evropske varnostne in obrambne politike (EVOP) ali mehanizmu za usklajevanje v primeru nujnih in kriznih razmer, ali

ki so plačani iz sredstev za tekoče poslovanje in so zaposleni:

Plačilo dodatka je omejeno na uradnike in druge uslužbence, ki so plačani iz sredstev za raziskave in zaposleni:

Pravna podlaga za ta dodatek so člen 55 in člen 56b kadrovskih predpisov ter Uredba Sveta št. 495/77 z dne 8. marca 1977, kakor je bila spremenjena.

To poročilo temelji na najnovejših popolnih letnih podatkih, ki so bili na voljo v času njegove priprave, in se nanaša na leto 2020. Zadeva vse institucije in zaradi izčrpnejšega pregleda vsebuje podobne podatke tudi glede uporabe izmenskega dela (Uredba Sveta št. 300/76).

V skladu z uredbama Sveta o stalni pripravljenosti za delo (št. 495/77) in o posebno težkih delovnih pogojih (št. 858/2004) mora Komisija Svetu vsako leto poročati o številu uradnikov in drugih uslužbencev (po kategorijah), ki prejemajo dodatke, navedene v zadevnih uredbah, ter o skupnem znesku zadevnih odhodkov.

Plačilo dodatka je omejeno na uradnike in druge uslužbence, ki so plačani iz sredstev za raziskave in so zaposleni:

Pravna podlaga za ta dodatek sta člen 56c kadrovskih predpisov in Uredba Sveta št. 858/2004 z dne 29. aprila 2004, kakor je bila spremenjena. Dodatek se dodeli kot nadomestilo za posebne delovne pogoje, povezane z (i) „varnostjo posameznika“ (nošenje posebne neudobne obleke, delna zaščita), (ii) „delovnim mestom“ (zaprti, hrupni in nevarni kraji) in (iii) „vrsto dela“ (npr. ravnanje z jedkimi snovmi, delo z eksplozivi).

–v oddelku, ki zagotavlja podporo operacijam skupne zunanje in varnostne politike (SZVP) / evropske varnostne in obrambne politike (EVOP) ali mehanizmu za usklajevanje v primeru nujnih in kriznih razmer,

ki so plačani iz sredstev za tekoče poslovanje in so zaposleni:

Evropski parlament, Svet, Komisija, Sodišče, Računsko sodišče ter oba odbora in ESZD uporabljajo stalno pripravljenost za delo in/ali izmensko delo in plačujejo ustrezne dodatke v skladu z zakonodajo.

Komisija ostaja edina institucija, ki plačuje dodatke za posebno težke delovne pogoje, in sicer v JRC, Uradu za infrastrukturo in logistiko v Bruslju (OIB) in od leta 2018 za jedrske inšpektorje Generalnega direktorata za energijo (GD ENER).

Štiri institucije so navedle, da je zdravstvena kriza zaradi COVID-19 vplivala na storitve, zlasti zaradi težav pri nadomeščanju odsotnosti z dela zaradi pandemije in povečanja dela na daljavo. Kadar je bila prisotnost na delovnem mestu nujna, so se izvajali posebni postopki za zagotovitev neprekinjenega izvajanja dejavnosti ob upoštevanju omejevanja socialnih stikov in drugih higienskih ukrepov. Zdravstvena kriza, povezana s COVID-19, je tako včasih vplivala na število upravičencev. Te razmere so podrobneje pojasnjene v nadaljevanju v pojasnilu institucije ali zadevne službe.

5.1Razlogi za stalno pripravljenost za delo

Svet: Svet je leta 2020 dodatke za stalno pripravljenost za delo plačal 97 zaposlenim (85 leta 2019).

Vzpostavljena je stalna pripravljenost za delo, ki pokriva naslednja področja: (i) informacijska in komunikacijska tehnologija (IKT), zagotovljena posredovanja za varovanje in pravilno delovanje informacijskih in komunikacijskih omrežij, podpora nepredvidenim dejavnostim Evropskega sveta, Sveta in njunih pripravljalnih teles ter za kritje nujnih potreb Evropskega sveta, Sveta in Generalnega sekretariata v smislu upravljanja tajnih podatkov EU ter podpora dejavnostim predsednika in generalnega sekretarja v okviru zunanje politike; (ii) varnost/varovanje za takojšen odziv na vse vrste incidentov, ki bi lahko vplivali na osebje Evropskega sveta, Sveta in dejavnosti Generalnega sekretariata Sveta, ter za podporo 24 ur na dan, sedem dni v tednu, uradnikom za varnost na misiji; (iii) hitro posredovanje pri pripravi besedila, objavi na internetu in razširjanju takojšnjih in nujnih izjav predsedstva Sveta po načelu rotacije in predsednika Evropskega sveta v okviru SZVP/EVOP ter podpora dejavnostim predsednika Evropskega sveta in generalnega sekretarja v okviru zunanje politike.

Leta 2020 se je stalna pripravljenost za delo opravljala izključno doma.

Povečevanje je posledica rahlega povečanja števila upravičencev v obstoječih službah in ustanovitve novih skupin v kabinetih predsednika in generalnega sekretarja ter v službi za varovanje tajnih podatkov (SMART).

Komisija: Komisija je leta 2020 dodatke za stalno pripravljenost za delo plačala 421 zaposlenim, kar je skoraj 3 % manj upravičencev kot leta 2019 (410 upravičencev).

To rahlo povečanje je zlasti posledica petih dodatnih upravičencev v Generalnem direktoratu za evropsko civilno zaščito in evropske operacije humanitarne pomoči (GD ECHO) ter treh dodatnih upravičencev v GD ENER na področju nujnega in kriznega usklajevanja.

Okoli 35 % upravičencev (148) je zaposlenih v enem od raziskovalnih središč Komisije. V JRC se v večini primerov stalna pripravljenost za delo izvaja doma, razen v JRC v Ispri, kjer se zaradi posebnosti nalog storitve izvajajo na delovnem mestu ali doma.

V drugih generalnih direktoratih Komisije se je število upravičencev (i) nekoliko zmanjšalo v Generalnem direktoratu za informatiko (GD DIGIT) (–14) zaradi odhodov ali premestitev v druge službe ali enote; (ii) povečalo v Generalnem direktoratu za obdavčenje in carinsko unijo (GD TAXUD) v službah za informacijske in komunikacijske tehnologije (IKT) (+14) zaradi vzpostavitve nove službe za zagotavljanje neprekinjene storitve in varnosti informacijske infrastrukture. V drugih službah je stanje glede na leto 2019 praktično nespremenjeno.

Sodišče: Sodišče je leta 2020 dodatke za stalno pripravljenost za delo doma plačalo 26 zaposlenim (28 leta 2019). Vsi upravičenci delajo v Direktoratu za stavbe in varnost v Generalnem direktoratu za upravljanje. Enote, v katerih delajo upravičenci, so odgovorne za razvojne projekte Sodišča ter za upravljanje in varovanje stavb.

Računsko sodišče: Mesečno načrtovanje službe za varnost in varovanje je leta 2020 vključevalo potrebo po stalni pripravljenosti za delo doma za 17 zaposlenih, kar je enako število kot leta 2019. Ti zaposleni zagotavljajo varnost stavb in oseb v njih neprekinjeno vse leto.

EESO – Odbor regij: V Evropskem ekonomsko-socialnem odboru (EESO) in Odboru regij je v okviru varnostne službe vzpostavljena skupna pripravljenost za delo za zagotovitev, da je varnostno osebje vedno dostopno in se je sposobno odzvati v primeru incidentov, ki zahtevajo posredovanje, ko je institucija zaprta. Leta 2020 so tako kot leta 2019 stalno pripravljenost za delo (doma in na delovnem mestu) zagotavljali trije zaposleni EESO in štirje zaposleni Odbora regij.

ESZD: ESZD je leta 2020 dodatke za stalno pripravljenost za delo doma plačala 28 zaposlenim (33 leta 2019). To zmanjšanje je posledica upokojitev, mobilnosti, prenehanja zaposlitve in spremembe delovnega mesta nekaterih upravičencev, ker v razmerah zdravstvene krize zaradi COVID-19 ni bilo treba nadomestiti upravičencev, ki so se upokojili ali so prenehali delati. Stalna pripravljenost za delo pokriva naslednja tri delovna področja: (i) varnostna služba za stalno varnost osebja ESZD, obiskovalcev, prostorov in materialnih sredstev v Bruslju ter varovanje tajnih podatkov (na sedežu in v delegacijah); (ii) podpora za SZVP/EVOP za spremljanje dogodkov po vsem svetu 24 ur na dan, sedem dni v tednu, odzivanje na krizne razmere, incidente, kritične dogodke, posebne ali nujne primere, zagotavljanje podpore visokemu predstavniku in akterjem EU, olajšanje sestankov krizne platforme ESZD zunaj običajnega delovnega časa; (iii) služba za informacijsko in komunikacijsko tehnologijo prek komunikacijskega centra (COMCEN), ki zagotavlja storitve posredovanja tajnih podatkov vsem članom osebja ESZD, obenem pa opravlja tudi storitve za Generalni sekretariat Sveta, da se zagotovi hitra obdelava nujnih tajnih podatkov prek oddelka za strateško komuniciranje, ki zagotavlja hitro objavo sporočil za javnost, in prek Generalnega sekretariata Sveta, ki podpira medijske dejavnosti visokega predstavnika.

5.2Razlogi za dodatek za posebno težke delovne pogoje

Komisija: Tako kot leta 2019 je Komisija edina institucija, ki je leta 2020 uporabila to možnost za Urad za infrastrukturo in logistiko v Bruslju (OIB) za storitev reproduciranja, JRC in GD ENER v okviru inšpekcijskih pregledov jedrskih objektov za skupno 199 upravičencev (216 leta 2019). To skoraj 8-odsotno zmanjšanje je med drugim posledica zdravstvene krize zaradi COVID-19, med katero nekateri upravičenci niso opravljali svojih nalog v posebno težkih delovnih pogojih in med katero ni bilo treba nadomestiti upravičencev, ki so se upokojili ali so prenehali delati.

Skupno število ur, opravljenih v posebno težkih pogojih leta 2020, je bilo razdeljenih, kot sledi:

Ø25 282,64 ure (64 889,11 ure leta 2019) v zvezi z varnostjo posameznika (npr. nošenje posebne neudobne zaščitne obleke),